《七月初五日城中大风雨》
宋代·郑清之

飓风超海撼官城，吹断银河彻晓倾。
瓦阵飞翻千鹄起，屐声旁午万蛙鸣。
骈肩重足人如醉，涌溜奔云气未平。
谁与笺天如帝律，毒龙斥去锁东瀛。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。